<classify> Kwa mujibu wa Ofisi ya Taifa ya Takwimu NBS, Mfumuko huo wa bei unamaanisha kasi ya upandaji wa bidhaa na huduma kwa mwaka ulioishia mwezi Mei 2015 imeongezeka ikilinganishwa na kasi iliyokuwepo kwa mwaka ulioshia mwezi Aprili 2015.Akizungumza jana jijini Dar es Salaam, Mkurugenzi wa Sensa ya Watu na Takwimu za Jamii wa Ofisi ya Taifa ya Takwimu, Ephrahim Kwesigabo alisema farahisi za bei zimeongezeka hadi 157.86 kwa mwezi Mei 2015 kutoka 149.89 mwezi Mei 2014.Alisema kuongezeka kwa mfumuko wa bei wa mwezi Mei kumechangiwa na kuongezeka kwa bei za baadhi ya bidhaa za vyakula na bidhaa zisizo za vyakula kwa kipindi kilichoishia mwezi Mei, 2015, zikilinganishwa na bei za mwezi Mei 2014.Aliongeza kuwa kwa upande wa bidhaa hizo ni pamoja na bei za unga wa muhogo kwa asilimia 12.3, nyama asilimia 6.0, samaki asilimia 11.7, maharage asilimia 4.2 na choroko kwa asilimia 13.9.Kwa upande mwingine, baadhi ya bei za bidhaa zisizo za vyakula zilizochangiwa kuongezeka kwa mfumuko wa bei wa mwezi Mei, 2015 zikilinganishwa na bei za mwezi Mei 2014 ni pamoja na mavazi ya wanaume kwa asilimia 5.6, mavazi ya wanawake asilimia 3.5, vyakula kwenye migahawa asilimia 4.1 na huduma za malazi kwa asilimia 4.2.Mfumuko wa bei wa bidhaa za vyakula na vinywaji baridi kwa mwezi Mei umeongezeka hadi asilimia 8.5 kutoka asilimia 7.1 ilivyokuwa mwezi Aprili 2015, alisema.Alisema kwa upande wa mfumuko unaopimwa kwa kipimo cha mwezi, umeongezeka kwa asilimia 0.4 ukilinganisha na aongezeko la asilimia 0.8 mwezi Aprili, 2015.Faharisi za bei katika kipindi hicho zimeongezeka hadi 157.86 mwezi Mei 2015 kutoka 157.21 mwezi Aprili na kuongezeka kwa fahirisi kumechangiwa na kuongezeka kwa bei za bidhaa ya vyakula na sizizo za vyakula.Baadhi za vyakula zilizochangia kuongezeka kwa fahirisi ni pamoja na mahindi kwa asilimia 3.3, unga wa mahindi kwa asilimia 4.0, samaki wabichi asilimia 2.1, ndizi za kupika kwa asilimia 9.4,.  <topic>: uchumi 